pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-มท. จัดการประชุมสัมมนาและมอบนโยบายโครงการความสัมพันธ์ระหว่างประเทศ การค้าการลงทุนระดับท้องถิ่นจังหวัดอุบลราชธานี หวังกระตุ้นการพัฒนาพื้นที่ชายแดนของจังหวัด
วันจันทร์ที่ 24 กันยายน 2561
มท. จัดการประชุมสัมมนาและมอบนโยบายโครงการความสัมพันธ์ระหว่างประเทศ การค้าการลงทุนระดับท้องถิ่นจังหวัดอุบลราชธานี หวังกระตุ้นการพัฒนาพื้นที่ชายแดนของจังหวัด
มท. จัดการประชุมสัมมนาและมอบนโยบายโครงการความสัมพันธ์ระหว่างประเทศ การค้าการลงทุนระดับท้องถิ่นจังหวัดอุบลราชธานี หวังกระตุ้นการพัฒนาพื้นที่ชายแดนของจังหวัด
เมื่อวันที่ 21 ก.ย. 2561 เวลา 09.10 น. นายสุธี มากบุญ รัฐมนตรีช่วยว่าการกระทรวงมหาดไทย เป็นประธานเปิดการประชุมสัมมนาและมอบนโยบาย โครงการความสัมพันธ์ระหว่างประเทศ การค้าการลงทุนระดับท้องถิ่นจังหวัดอุบลราชธานี ณ โรงแรมเนวาดา จังหวัดอุบลราชธานี โดยมี นายสฤษดิ์ วิฑูรย์ ผู้ว่าราชการจังหวัดอุบลราชธานี รองผู้ว่าราชการจังหวัดอุบลราชธานี หัวหน้าส่วนราชการ หัวหน้าหน่วยงานรัฐวิสาหกิจ นายอําเภอ ผู้บริหารองค์กรปกครองส่วนท้องถิ่น และเจ้าหน้าที่ผู้ปฏิบัติงานในพื้นที่จังหวัดอุบลราชธานี เข้าร่วมการประชุมกว่า 600 คน
นายสุธี มากบุญ รัฐมนตรีช่วยว่าการกระทรวงมหาดไทย กล่าวว่า การจัดการประชุมสัมมนาและมอบนโยบายในครั้งนี้ถือเป็นประโยชน์อย่างยิ่งในการร่วมกันขับเคลื่อนการดําเนินความสัมพันธ์กับต่างประเทศ โดยเฉพาะกับประเทศเพื่อนบ้าน เพื่อสนับสนุนการพัฒนาของจังหวัดอุบลราชธานี ทั้งนี้ รัฐบาลและกระทรวงมหาดไทยให้ความสําคัญกับพื้นที่ชายแดน เนื่องจากเป็นพื้นที่ยุทธศาสตร์ที่มีความสําคัญทั้งในการรักษาความมั่นคงและการพัฒนา จึงต้องมีการดําเนินความสัมพันธ์อันดีกับประเทศเพื่อนบ้านที่มีชายแดนติดกัน เพื่อความร่วมมือในการแก้ไขปัญหาและการพัฒนาในด้านต่างๆ ร่วมกัน สําหรับจังหวัดอุบลราชธานีได้มีการสถาปนาความสัมพันธ์เมืองพี่เมืองน้องไปแล้ว จํานวน 3 คู่ และอยู่ระหว่างดําเนินการอีก 5 คู่ อีกทั้งยังได้เน้นย้ําในเรื่องของจุดผ่านแดน เนื่องจากถือเป็นปัจจัยสําคัญในการไปมาหาสู่เพื่อดําเนินความสัมพันธ์ การคมนาคมขนส่ง การค้า และการท่องเที่ยวกับประเทศเพื่อนบ้านและประเทศในภูมิภาค โดยถือเป็นนโยบายสําคัญของรัฐบาลในการสนับสนุนให้มีการเปิดจุดผ่านแดนในพื้นที่ที่มีความพร้อมและเหมาะสม สําหรับจังหวัดอุบลราชธานีมีจุดผ่านแดน 2 ช่องทาง และจุดผ่อนปรนการค้าอีก 5 ช่องทาง ส่วนแผนงาน/โครงการเกี่ยวกับจุดผ่านแดนที่กําลังจะดําเนินการในพื้นที่ของจังหวัด ได้แก่ การเปิดจุดผ่อนปรนการค้าแห่งใหม่ที่บ้านคันท่าเกวียน การก่อสร้างสะพานมิตรภาพไทย-ลาว แห่งที่ 6 (อุบลราชธานี-สาละวัน) และการยกระดับจุดผ่อนปรนช่องอานม้า อําเภอน้ํายืน เป็นจุดผ่านแดนถาวร
นายสุธี ได้กล่าวเพิ่มเติมว่า ขอให้จังหวัดได้กําชับขอความร่วมมือกลไกในพื้นที่ชายแดน ทั้งท้องที่/ท้องถิ่น ให้ช่วยสอดส่องดูแลรักษาเส้นเขตแดนตามแนวธรรมชาติ โดยขอความร่วมมือและทําความเข้าใจกับประชาชนตามแนวชายแดนให้ช่วยดูแลรักษา พร้อมทั้งแจ้งทางราชการให้ทราบหากมีเหตุการณ์หรือการกระทําใด ๆ ที่เป็นการการทําลายเกิดขึ้น
รัฐบาลไทย-ข่าวทำเนียบรัฐบาล-แพทย์ผิวหนังแนะนำการใช้แอลกอฮอล์เจล
วันอาทิตย์ที่ 5 เมษายน 2563
แพทย์ผิวหนังแนะนําการใช้แอลกอฮอล์เจล
ใช้แอลกอฮอล์เจล อย่างไรให้ถูกวิธี
ทําให้ผิวแห้ง
อาจเกิดการแพ้แอลกอฮอล์เจล
*สําหรับคนแพ้แอลกอฮอล์เจล แนะนําให้ใช้สบู่ฟอกมือแทน
รัฐบาลไทย-ข่าวทำเนียบรัฐบาล-รองนายกรัฐมนตรี เป็นประธานการประชุมติดตามและประเมินผลการดำเนินงานและตรวจการชมนิทรรศการงานพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช บรมนาถบพิตร
วันจันทร์ที่ 13 พฤศจิกายน 2560
รองนายกรัฐมนตรี เป็นประธานการประชุมติดตามและประเมินผลการดําเนินงานและตรวจการชมนิทรรศการงานพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช บรมนาถบพิตร
รองนายกรัฐมนตรี เป็นประธานการประชุมติดตามและประเมินผลการดําเนินงานและตรวจการชมนิทรรศการงานพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช บรมนาถบพิตร
วันนี้ (วันจันทร์ที่ 13 พฤศจิกายน 2560) ณ ท้องสนามหลวง พลเอก ธนะศักดิ์ ปฏิมาประกร รองนายกรัฐมนตรี เป็นประธานการประชุมติดตามและประเมินผลการดําเนินงานและตรวจการชมนิทรรศการงานพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช บรมนาถบพิตร
กระทรวงวัฒนธรรม ร่วมมือกับหน่วยงานต่างๆ จัดนิทรรศการงานพระราชพิธีถวายพระเพลิงพระบรมศพฯ เพื่อน้อมรําลึกถึงพระมหากรุณาธิคุณผ่านพระราชประวัติ พระราชกรณียกิจและโครงการอันเนื่องมาจากพระราชดําริ และเปิดโอกาสให้เด็ก เยาวชน และประชาชนได้เรียนรู้ขนบธรรมเนียมโบราณราชประเพณีของไทยที่เป็นมรดกทางวัฒนธรรมและภูมิปัญญาอันล้ําค่าของไทยที่มีการสืบทอดและอนุรักษ์ไว้มาตั้งแต่อดีตจนถึงปัจจุบัน ระหว่างวันที่ 2 - 30 พฤศจิกายน 2560 เวลา 07.00 - 22.00 น. ซึ่งตั้งแต่วันที่ 2-12 พฤศจิกายนที่ผ่านมา มีประชาชน ผู้พิการและผู้สูงอายุ พระภิกษุ สามเณรและแม่ชี นักเรียน นักศึกษา ชาวต่างชาติและสื่อมวลชน เข้าชมนิทรรศการรวมทั้งหมด 11 วัน 683,411 คน
โดยผู้เข้าชมนิทรรศการจะได้รับแจกแผ่นพับนําชมนิทรรศการที่จัดพิมพ์ 3 ล้านฉบับ ประกอบด้วย ฉบับภาษาไทย ภาษาอังกฤษ และภาษาจีน และโปสการ์ดที่ระลึกเป็นพระบรมฉายาลักษณ์พระบาทสมเด็จพระปรมินทรมหาภูมิพลอดุลยเดช บรมนาถบพิตร พระเมรุมาศและภาพถ่ายริ้วขบวนพระบรมราชอิสริยยศที่มีทั้งหมด 9 แบบ ซึ่งจัดพิมพ์ 3 ล้านแผ่น โดยโปสการ์ดแจกวันละ 1 แบบ
รัฐบาลไทย-ข่าวทำเนียบรัฐบาล-ICAO ปลดธงแดงการบินของไทย
วันศุกร์ที่ 17 พฤศจิกายน 2560
ICAO ปลดธงแดงการบินของไทย
ทําให้ทั่วโลกมั่นใจในมาตรฐานความปลอดภัยของสายการบินพาณิชย์ของไทยมากขึ้น
ต่อจากนี้ไป ขอเชิญรับฟังไทยคู่ฟ้า ครับ
จากความมุ่งมั่นตั้งใจของรัฐบาลในการพัฒนามาตรฐานความปลอดภัยด้านการบินพลเรือน เช่น จัดตั้งศูนย์บัญชาการแก้ไขวิกฤติการบินพลเรือน ปรับโครงสร้างองค์กรโดยแยกหน่วยงานปฏิบัติออกจากหน่วยงานกํากับดูแล จัดหาบุคลากรที่มีคุณวุฒิตามที่องค์การการบินพลเรือนระหว่างประเทศหรือ ICAO กําหนด ตรวจสอบการออกใบรับรองต่าง ๆ ให้เป็นไปตามมาตรฐานสากล รวมถึงจัดทํากฎหมายเกี่ยวกับการบินพลเรือนให้ได้มาตรฐาน เป็นต้น ทําให้ ICAO ได้ปลดธงแดงหน้าชื่อประเทศไทยผ่านเว็บไซต์ นับเป็นความสําเร็จที่เกิดจากความพยายามของทุกฝ่าย ซึ่งจะทําให้สายการบินของไทยสามารถขอขยายจุดบินหรือเปิดเส้นทางใหม่ ในต่างประเทศได้ตามปกติ รวมทั้งจะทําให้นักท่องเที่ยวทั่วโลกมั่นใจในอุตสาหกรรมการบินของไทยมากยิ่งขึ้น
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กระทรวงดิจิทัลฯ ร่วมพิธีลงนามบันทึกข้อตกลงความร่วมมือฯ การไกล่เกลี่ยข้อพิพาท กับกรมคุ้มครองสิทธิและเสรีภาพ
วันพฤหัสบดีที่ 21 พฤศจิกายน 2562
กระทรวงดิจิทัลฯ ร่วมพิธีลงนามบันทึกข้อตกลงความร่วมมือฯ การไกล่เกลี่ยข้อพิพาท กับกรมคุ้มครองสิทธิและเสรีภาพ
กระทรวงดิจิทัลฯ ร่วมพิธีลงนามบันทึกข้อตกลงความร่วมมือฯ การไกล่เกลี่ยข้อพิพาท กับกรมคุ้มครองสิทธิและเสรีภาพ
19 พฤศจิกายน 2562 นางอังคณา วงษ์ประเสริฐ รักษาการในตําแหน่งที่ปรึกษาด้านการสื่อสาร เข้าร่วม พิธีลงนามบันทึกข้อตกลงความร่วมมือระหว่างหน่วยงานเพื่อส่งเสริม พัฒนา และขับเคลื่อนการดําเนินงานการไกล่เกลี่ย ข้อพิพาท ณ โรงแรมเซ็นทราบายเซ็นทารา ศูนย์ราชการและคอนเวนชันเซ็นเตอร์ ถนนแจ้งวัฒนะ กรุงเทพมหานคร โดยมีสาระสําคัญของกรอบความร่วมมือกัน 5 ประการ คือ 1) แลกเปลี่ยนความรู้ ข้อมูลข่าวสาร สื่อเผยแพร่ ประชาสัมพันธ์ให้เจ้าหน้าที่ของรัฐ เครือข่าย อาสาสมัคร และประชาชนมีความรู้ความเข้าใจถึงผลดีของการนํากระบวนการไกล่เกลี่ยระงับพิพาทมาดําเนินการเพื่อยุติปัญหาข้อขัดแย้งและระงับข้อพิพาท 2) ส่งเสริมและพัฒนางานด้านวิชาการ วิจัยและพัฒนา การพัฒนากฎหมายเกี่ยวกับการไกล่เกลี่ยข้อพิพาท การประสานดําเนินงานเกี่ยวกับการไกล่เกลี่ยข้อพิพาท 3) พัฒนาทางเทคโนโลยีสารสนเทศด้านการไกล่เกลี่ยข้อพิพาทระหว่างหน่วยงานเชื่อมโยงหรือแลกเปลี่ยนข้อมูลอันเป็นประโยชน์แก่การดําเนินงานไกล่เกลี่ยข้อพิพาท ทั้งนี้ ตามขอบเขตหน้าที่และอํานาจที่กฎหมายหรือระเบียบกําหนดไว้ 4) ร่วมมือกันทางวิชาการ ด้านการไกล่เกลี่ยข้อพิพาท การพัฒนาศักยภาพผู้ไกล่เกลี่ย และหลักสูตรการฝึกอบรม กระบวนการขั้นตอนเกี่ยวกับการไกล่เกลี่ยข้อพิพาทให้เป็นมาตรฐานเดียวกัน สนับสนุนบุคลากรที่มีความรู้ ความชํานาญด้านการไกล่เกลี่ยข้อพิพาทและด้านอื่นๆ ที่เป็นประโยชน์แก่การไกล่เกลี่ยข้อพิพาท และ 5) ร่วมมือกัน ติดตาม ประเมินผลกระบวนการดําเนินงานเกี่ยวกับการไกล่เกลี่ยข้อพิพาท และรายงานผลการดําเนินงานการไกล่เกลี่ยข้อพิพาทของหน่วยงานต่าง ๆ รวมทั้งให้ข้อเสนอแนะ เพื่อส่งเสริม และพัฒนาการดําเนินงานเกี่ยวกับการไกล่เกลี่ยข้อพิพาท
****************
รัฐบาลไทย-ข่าวทำเนียบรัฐบาล-ผู้แทนกลุ่มเครือข่ายเฝ้าระวังธุรกิจสุรา เดินทางพบ รมต. นร. นายเทวัญ ยื่นบัญชีรายชื่อร้องทุกข์โ ฆษณาแฝงธุรกิจน้ำเมากว่า 3 หมื่นรายชื่อ หวั่นส่งผลกระทบต่อเยาวชน
วันพฤหัสบดีที่ 6 กุมภาพันธ์ 2563
ผู้แทนกลุ่มเครือข่ายเฝ้าระวังธุรกิจสุรา เดินทางพบ รมต. นร. นายเทวัญ ยื่นบัญชีรายชื่อร้องทุกข์โ ฆษณาแฝงธุรกิจน้ําเมากว่า 3 หมื่นรายชื่อ หวั่นส่งผลกระทบต่อเยาวชน
ผู้แทนกลุ่มเครือข่ายเฝ้าระวังธุรกิจสุรา เดินทางพบ  นายเทวัญ ลิปตพัลลภ รัฐมนตรีประจําสํานักนายกรัฐมนตรี   เพื่อยื่นบัญชีรายชื่อร้องทุกข์โฆษณาแฝงธุรกิจน้ําเมากว่า 3 หมื่นรายชื่อ หวั่นส่งผลกระทบต่อเยาวชน
วันนี้ (6 กุมภาพันธ์ 2563) เวลา 11.00 น. นายเทวัญ ลิปตพัลลภ รัฐมนตรีประจําสํานักนายกรัฐมนตรี เดินทางไปยังศูนย์รับเรื่องราวร้องทุกข์ สํานักนายกรัฐมนตรี บริเวณสํานักงาน ก.พ. (เดิม) เพื่อพบปะผู้แทนจากเครือข่ายเฝ้าระวังธุรกิจสุรา (Alcohol Watch) นําโดย นายคํารณ ชูเดชา ผู้ประสานงานเครือข่ายฯ พร้อมด้วยผู้แทนจากเครือข่ายรณรงค์ป้องกันภัยแอลกอฮอล์ เครือข่ายเยาวชนนักดื่มหน้าใหม่ และภาคีเครือข่ายงดเหล้าทั่วประเทศ กว่า 100 คน เดินทางยื่นหนังสือเปิดผนึกถึงรัฐมนตรีประจําสํานักนายกรัฐมนตรี ในฐานะกํากับดูแลสํานักงานคณะกรรมการคุ้มครองผู้บริโภค (สคบ.) พร้อมนํารายชื่อประชาชนกว่า 35,222 รายชื่อจากทุกภาคส่วนทั่วประเทศ สนับสนุนให้ สคบ. ออกกฎหมายลูก ห้ามโฆษณา ปิดช่องว่างธุรกิจเครื่องดื่มแอลกอฮอล์ใช้ตราเสมือน น้ําดื่ม โซดา น้ําแร่ เบียร์ 0% ไร้แอลกอฮอล์
ทั้งนี้ ข้อสังเกตจากเครือข่ายฯ แสดงออกถึงความประสงค์ที่อยากให้รัฐบาลควบคุมการโฆษณาหรือประชาสัมพันธ์เครื่องดื่มแอลกอฮอล์ แม้ที่ผ่านมาจะมีพระราชบัญญัติควบคุมเครื่องดื่มแอลกอฮอล์ พ.ศ.2551 มาตรา 32 และกฎกระทรวงกําหนดหลักเกณฑ์และเงื่อนไขการแสดงภาพสัญลักษณ์เพื่อประกอบการโฆษณาหรือประชาสัมพันธ์เครื่องดื่มแอลกอฮอล์ พ.ศ.2553 ห้ามโฆษณาโลโก้ที่ทําให้เข้าใจได้ว่าเป็นเครื่องดื่มแอลกอฮอล์ แต่ก็ยังมีกลุ่มผู้ประกอบธุรกิจแอลกอฮอล์ ได้ดําเนินกลยุทธ์การตลาดที่แอบแฝงโฆษณาผ่านสื่อช่องทางต่างๆ ส่งผลต่อการบริโภคสื่อของประชาชน โดยเฉพาะกลุ่มเยาวชนที่ต้องคอยชี้แนะความเหมาะสม
รัฐมนตรีประจําสํานักนายกรัฐมนตรี กล่าวภายหลังจากการรับยื่นบัญชีรายชื่อ ว่าจะนําข้อสังเกตจากเครือข่ายฯ ไปพิจารณาหาช่องทางการควบคุม พร้อมจะพิจาณาข้อกฎหมายที่เกี่ยวข้องเพื่อแก้ไขปัญหานี้ต่อไป และมอบหมายให้ทาง สคบ. เร่งติดตามอย่างใกล้ชิด
---------------
รัฐบาลไทย-ข่าวทำเนียบรัฐบาล-รองนายกรัฐมนตรี และรัฐมนตรีว่าการกระทรวงยุติธรรม ตรวจเยี่ยมและมอบนโยบายการทำงานให้กับ สถาบันอนุญาโตตุลาการ
วันพฤหัสบดีที่ 1 กุมภาพันธ์ 2561
รองนายกรัฐมนตรี และรัฐมนตรีว่าการกระทรวงยุติธรรม ตรวจเยี่ยมและมอบนโยบายการทํางานให้กับ สถาบันอนุญาโตตุลาการ
พลอากาศเอก ประจิน จั่นตอง รองนายกรัฐมนตรี และรัฐมนตรีว่าการกระทรวงยุติธรรม นําคณะผู้บริหารกระทรวงยุติธรรม ตรวจเยี่ยมและรับฟังบรรยายสรุปภารกิจ
ของสถาบันอนุญาโตตุลาการ พร้อมทั้งมอบนโยบายการทํางาน
ในวันพฤหัสบดีที่ ๑กุมภาพันธ์ ๒๕๖๑ เวลา ๑๐.๓๐ น.
พลอากาศเอก ประจิน จั่นตอง รองนายกรัฐมนตรี และรัฐมนตรีว่าการกระทรวงยุติธรรม
นําคณะผู้บริหารกระทรวงยุติธรรม ตรวจเยี่ยมและรับฟังบรรยายสรุปภารกิจ
ของสถาบันอนุญาโตตุลาการ พร้อมทั้งมอบนโยบายการทํางาน
โดยมี นายพสิษฐ์ อัศววัฒนาพร ผู้อํานวยการสถาบันอนุญาโตตุลาการ
(Thailand Arbitration Center หรือ THAC)
พร้อมด้วยคณะผู้บริหารและเจ้าหน้าที่ร่วมรับฟังนโยบายการทํางาน
ณ ห้องประชุมสถาบันอนุญาโตตุลาการ (THAC) อาคารภิรัช ทาวเวอร์ ชั้น ๒๖
ถนนสุขุมวิท แขวงคลองตันเหนือ เขตวัฒนา กรุงเทพมหานคร
โอกาสนี้ รัฐมนตรีว่าการกระทรวงยุติธรรม ได้เน้นย้ําการดําเนินงานในประเด็นต่างๆ อาทิ
การให้สถาบันอนุญาโตตุลาการเป็นสถาบันในการกํากับดูแลและให้บริการด้านอนุญาโตตุลาการของประเทศ
รวมทั้งยกระดับการให้บริการให้เป็นไปตามมาตรฐานสากล
นอกจากนี้ กําหนดมาตรการเพื่ออํานวยความสะดวกให้กับผู้ขอรับการบริการของสถาบันอนุญาโตตุลาการ
ทั้งชาวไทยและชาวต่างชาติ เพื่อให้ผู้ที่มีความต้องการใช้บริการอนุญาโตตุลาการ
ได้รับบริการที่มีประสิทธิภาพและเป็นธรรม
ตลอดจน เร่งสร้างการรับรู้ให้แก่กลุ่มเป้าหมาย ประกอบด้วย ส่วนราชการ รัฐวิสาหกิจ ภาคเอกชน
และประชาชนได้รับทราบเกี่ยวกับภารกิจและงานบริการของสถาบันอนุญาโตตุลาการ
โดยใช้กลไกการประชาสัมพันธ์ให้ครอบคลุมทุกช่องทางการสื่อสาร
เพื่อให้กลุ่มเป้าหมายได้รับทราบข้อมูลที่ถูกต้อง และมีความเชื่อมั่นต่อระบบการอนุญาโตตุลาการ
อันจะส่งผลให้มีผู้ใช้บริการอนุญาโตตุลาการมากขึ้น
รัฐบาลไทย-ข่าวทำเนียบรัฐบาล-ป้องกันและปราบปรามการใช้แรงงานบังคับ
วันศุกร์ที่ 18 พฤษภาคม 2561
ป้องกันและปราบปรามการใช้แรงงานบังคับ
รัฐบาลออกกฎหมายป้องกันและปราบปรามการใช้แรงงานบังคับ โดยห้ามผู้ใดบังคับข่มขู่ ใช้กําลังทําร้าย ยึดเอกสารสําคัญ หรือใช้ภาระหนี้เป็นสิ่งผู้มัดบังคับผู้อื่นให้ทํางานหรือให้บริการโดยไม่สมัครใจ
ป้องกันและปราบปรามการใช้แรงงานบังคับ
ต่อจากนี้ไป ขอเชิญรับฟังไทยคู่ฟ้า ครับ
รัฐบาลออกกฎหมายป้องกันและปราบปรามการใช้แรงงานบังคับ โดยห้ามผู้ใดบังคับข่มขู่ ใช้กําลังทําร้าย ยึดเอกสารสําคัญ หรือใช้ภาระหนี้เป็นสิ่งผู้มัดบังคับผู้อื่นให้ทํางานหรือให้บริการโดยไม่สมัครใจ พร้อมกําหนดอัตราโทษเป็นขั้นบันได เช่น หากฝ่าฝืนมีโทษเริ่มต้นที่ จําคุกตั้งแต่ 6 เดือน – 4 ปี หรือ ปรับ 40,000 – 200,000 บาท/ผู้เสียหาย 1 คน หรือทั้งจําทั้งปรับ แต่หากผู้ถูกกระทําเป็นเยาวชนอายุไม่เกิน 15 ปี สตรีมีครรภ์ หรือผู้พิการ จะมีอัตราโทษเพิ่มขึ้น ทั้งนี้ รัฐบาลมีจุดมุ่งหมายเพื่อคุ้มครองแรงงานทุกกลุ่มจากการใช้ความรุนแรง ซึ่งเป็นไปตามหลักสากลที่ให้ความสําคัญกับศักดิ์ศรีความเป็นมนุษย์ และขอเชิญชวนประชาชนร่วมเป็นหูเป็นตา หากพบเห็นการใช้แรงงานบังคับสามารถร้องเรียนได้ที่ สายด่วน 1546
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ความคืบหน้าในการบริหารจัดการน้ำ
วันพุธที่ 13 มิถุนายน 2561
ความคืบหน้าในการบริหารจัดการน้ํา
โดยล่าสุดได้ติดตั้งระบบประปาหมู่บ้านทั่วประเทศ 7,490 หมู่บ้าน คิดเป็นร้อยละ 97 ของหมู่บ้านเป้าหมาย
วันที่ 13 มิ.ย. 2561
ความคืบหน้าในการบริหารจัดการน้ํา
ต่อจากนี้ไป ขอเชิญรับฟังไทยคู่ฟ้า ครับ
รัฐบาลมุ่งมั่นบริหารจัดการทรัพยากรน้ําเพื่อแก้ปัญหาน้ําท่วมน้ําแล้งซ้ําซากและเพิ่มคุณภาพชีวิตของประชาชน โดยล่าสุดได้ติดตั้งระบบประปาหมู่บ้านทั่วประเทศ 7,490 หมู่บ้าน คิดเป็นร้อยละ 97 ของหมู่บ้านเป้าหมาย พัฒนาแหล่งน้ําทั้งในและนอกระบบชลประทานสําหรับภาคการเกษตรและอุตสาหกรรม ครอบคลุมพื้นที่กว่า 2 ล้านไร่ ประชาชนได้รับประโยชน์ 3 ล้านครัวเรือน ฟื้นฟูป่าต้นน้ําที่เสื่อมโทรมและป้องกันการพังทลายหน้าดินกว่า 3 แสนไร่ และออกกฎหมายเพื่อดูแลอย่างยั่งยืน นอกจากนี้ ยังได้จัดตั้งสํานักงานทรัพยากรน้ําแห่งชาติเพื่อบูรณาการการบริหารทรัพยากรน้ําทั้งระบบให้มีประสิทธิภาพสูงสุด ลดความเสียหายที่จะเกิดขึ้นในระยะยาว และคนไทยได้ใช้ประโยชน์จากน้ําอย่างคุ้มค่า
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล- กระทรวงอุตฯ เปิดตู้อุตสาหกรรมปันสุข“หยิบพอดี มีก็แบ่งปัน” 4 ตู้ ริมถนนพระราม 6 [กระทรวงอุตสาหกรรม]
วันจันทร์ที่ 18 พฤษภาคม 2563
กระทรวงอุตฯ เปิดตู้อุตสาหกรรมปันสุข“หยิบพอดี มีก็แบ่งปัน” 4 ตู้ ริมถนนพระราม 6 [กระทรวงอุตสาหกรรม]
นายกอบชัย สังสิทธิสวัสดิ์ ปลัดกระทรวงอุตสาหกรรม พร้อมด้วยผู้บริหาร ข้าราชการและเจ้าหน้าที่ กระทรวงอุตสาหกรรม ร่วมเปิดตู้อุตสาหกรรมปันสุข“หยิบพอดี มีก็แบ่งปัน” จํานวน 4 ตู้ ตั้งอยู่ ณ บริเวณริมถนนพระราม 6 ด้านหน้ากระทรวงอุตสาหกรรม
วันนี้ (วันที่ 18 พฤษภาคม 2563) นายกอบชัย สังสิทธิสวัสดิ์ ปลัดกระทรวงอุตสาหกรรม พร้อมด้วยนางวรรรณ ชิตอรุณ นายภานุวัฒน์ ตริยางกูรศรี รองปลัดกระทรวงอุตสาหกรรม นายวันชัย พนมชัย เลขาธิการสํานักงานมาตรฐานผลิตภัณฑ์อุตสาหกรรม นายนิรันดร์ ยิ่งมหิศรานนท์ รักษาการผู้ตรวจราชการกระทรวงอุตสาหกรรม พร้อมด้วยผู้บริหาร ข้าราชการและเจ้าหน้าที่ กระทรวงอุตสาหกรรม ร่วมเปิดตู้อุตสาหกรรมปันสุข“หยิบพอดี มีก็แบ่งปัน” จํานวน 4 ตู้ ตั้งอยู่ ณ บริเวณริมถนนพระราม 6 ด้านหน้ากระทรวงอุตสาหกรรม
เพื่อร่วมกับแบ่งปันและเป็นผู้ให้แบ่งปันอาหาร แบ่งปันน้ําใจ ให้กับประชาชนผู้มีรายได้น้อยที่อยู่ในพื้นที่โดยรอบกระทรวงอุตสาหกรรม ในช่วงวิกฤติการแพร่ระบาดของเชื้อโควิด-19 โดยสิ่งของที่อยู่ในตู้ ประกอบด้วย น้ําตาลทราย บะหมี่กึ่งสําเร็จรูป ปลากระป๋อง นมกล่อง ขนม และน้ําดื่ม
#กระทรวงอุตสาหกรรมรวมใจสู้ภัยโควิด-19 #น้ําใจคนไทยไม่มีวันหมด #prmoi #ต่อเติมความหวัง
รัฐบาลไทย-ข่าวทำเนียบรัฐบาล-นายกรัฐมนตรี ชี้แจงสภาฯ ถึงความจำเป็นในการจัดซื้อยุทโธปกรณ์ เพื่อป้องกันและลดการสูญเสียของประเทศ
วันพุธที่ 1 กรกฎาคม 2563
นายกรัฐมนตรี ชี้แจงสภาฯ ถึงความจําเป็นในการจัดซื้อยุทโธปกรณ์ เพื่อป้องกันและลดการสูญเสียของประเทศ
พลเอก ประยุทธ์  จันทร์โอชา นายกรัฐมนตรีและรัฐมนตรีว่าการกระทรวงกลาโหม ชี้แจงสภาฯ ถึงความจําเป็นในการจัดซื้อยุทโธปกรณ์ เพื่อป้องกันและลดการสูญเสียของประเทศ
วันนี้ (1 ก.ค.63)เวลา 16.15 น. ณ อาคารรัฐสภาพลเอก ประยุทธ์จันทร์โอชา นายกรัฐมนตรีและรัฐมนตรีว่าการกระทรวงกลาโหม ชี้แจงถึงงบประมาณผูกพันข้ามปีว่ามีการตรวจสอบเป็นไปตามหลักเกณฑ์ทุกอย่าง ทั้งนี้ในส่วนของงบประมาณผูกพันข้ามปีที่สะสมกันมาเนื่องจากการจัดซื้อยุทโธปกรณ์ต่าง ๆ ต้องใช้เวลาในการผลิต ผ่อนชําระ และมีราคาแพง ซึ่งวันนี้มีความจําเป็นที่ต้องปรับยุทโธปกรณ์ของประเทศให้เพียงพอ เพราะที่ผ่านมาไม่มีการจัดซื้อยุทโธปกรณ์ใหม่เลย ทําให้ปัจจุบันมียุทโธปกรณ์เก่าถึงร้อยละ 70 - 80 ส่วนจัดหาทดแทนก็เพื่อที่จะไม่ต้องไปเสียงบประมาณค่าซ่อมบํารุง ซึ่งนับวันยุทโธปกรณ์ที่ซ่อมมาก็จะใช้ไม่ได้ ซึ่งภารกิจของกองทัพมีหน้าที่ในการป้องกันอธิปไตยตามแนวชายแดนซึ่งอาจจะเกิดเหตุการณ์ขึ้นหรือไม่เกิดขึ้นก็ได้ แต่ก็ได้มีการเตรียมความพร้อมไว้ทั้งเรื่องของกําลังพล ยุทโธปกรณ์ต่าง ๆประกอบกับขณะนี้เทคโนโลยีต่าง ๆ มีความทันสมัยและก้าวไกล ซึ่งยุทโธปกรณ์ที่ไม่ทันสมัยอาจจะเป็นปัญหาต่อไปในอนาคตได้อย่างไรก็ตามการจัดซื้อยุทโธปกรณ์ไม่ใช่การสั่งแล้วได้ทันที เพราะไม่มีการสร้างไว้รองรับก่อนแต่จะต้องไปประกอบการผลิตใหม่ จึงขอให้ทุกคนเข้าใจถึงการดําเนินการเรื่องนี้ด้วย
นายกรัฐมนตรีชี้แจงการบรรจุข้าราชการทหารในปัจจุบันสอดคล้องกับหลักการที่ควรจะต้องมี เพราะภารกิจในการป้องกันชายแดนต้องใช้คนไปอยู่ประจํากองกําลังชายแดนทั่วประเทศในแต่ละวันแต่ละคืน หลายหมื่นคน ทําให้การแก้ปัญหาตามแนวชายแดนสามารถยุติความรุนแรงลงไปได้มากพอสมควร รวมทั้งไทยยังมีพันธกิจด้านความมั่นคงที่เกี่ยวข้องอนุภูมิภาคและโลกด้วย คือ การสนับสนุนภารกิจขององค์การสหประชาชาติ
นายกรัฐมนตรีย้ําว่า รัฐบาลเข้าใจถึงความห่วงใยของสมาชิกสภาผู้แทนราษฎรทุกคน โดยตนเองในฐานะที่เป็นรัฐมนตรีว่าการกระทรวงกลาโหมจะพยายามทําให้ดีที่สุด เพียงแต่ข้อความเข้าใจจากทุกคนด้วยในความจําเป็นที่ต้องดําเนินดังกล่าว รวมทั้งห่วงใยทหารที่ต้องมีอุปกรณ์จําเป็น ทันสมัยและสามารถป้องกันตนเองได้ เพื่อไม่ให้เกิดการสูญเสียของทหารที่เป็นลูกหลานของพวกเราได้
----------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รมต.สุริยะ มอบนโยบาย ธพว. เดินหน้าสินเชื่อดอกเบี้ยต่ำ หนุน SMEs รายย่อยเติบโต
วันอังคารที่ 27 สิงหาคม 2562
รมต.สุริยะ มอบนโยบาย ธพว. เดินหน้าสินเชื่อดอกเบี้ยต่ํา หนุน SMEs รายย่อยเติบโต
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ตรวจเยี่ยมและติดตามการดําเนินงาน พร้อมมอบนโยบายแก่ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank ณ อาคารสํานักงานใหญ่ SME D Bank
วันที่ 26 ส.ค. 62 นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ตรวจเยี่ยมและติดตามการดําเนินงาน พร้อมมอบนโยบายแก่ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank โดยมี นายธีระยุทธ วานิชชัง ผู้ช่วยรัฐมนตรีประจํากระทรวงอุตสาหกรรม นายสุชาติ ไตรแสงรุจิระ  ที่ปรึกษารัฐมนตรีว่าการกระทรวงอุตสาหกรรมและคณะผู้บริหารเข้าร่วม  มีนายพสุ โลหารชุน ปลัดกระทรวงอุตสาหกรรม ในฐานะประธานคณะกรรมการ ธนาคารพัฒนาวิสาหกิจขนาดกลางและขนาดย่อม แห่งประเทศไทย (ธพว). หรือ SME D Bank นายพงชาญ สําเภาเงิน รองกรรมการผู้จัดการ รักษาการแทนกรรมการผู้จัดการ และคณะผู้บริหารให้การต้อนรับ ณ อาคารสํานักงานใหญ่ SME D Bank
รัฐมนตรีว่าการกระทรวงอุตสาหกรรม กล่าวว่า รัฐบาลให้ความสําคัญและห่วงใยผู้ประกอบการ SMEs รายย่อย ซึ่งมีจํานวนมากและกระจายอยู่ทั่วประเทศ และจากภาวะเศรษฐกิจชะลอตัว ทําให้ปัจจุบันผู้ประกอบการกลุ่มนี้ยากจะเข้าถึงแหล่งทุนในระบบ มติคณะรัฐมนตรี เมื่อวันที่ 20 สิงหาคม 2562 ได้เห็นชอบและอนุมัติมาตรการกระตุ้นเศรษฐกิจ ปี 2562 ในโครงการสินเชื่อพิเศษสนับสนุน SMEs รายย่อย ผ่านกองทุนส่งเสริมวิสาหกิจขนาดกลางและขนาดย่อม โดยสํานักงานส่งเสริมวิสาหกิจขนาดกลางและขนาดย่อม (สสว.) ดําเนินการร่วมกับธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว) หรือ SME D Bank วงเงินรวม 10,000 ล้านบาท อัตราดอกเบี้ยเพียง 1%ต่อปี วงเงินกู้สูงสุด 1 ล้านบาทต่อราย ภายใต้หลักเกณฑ์และเงื่อนไขผ่อนปรนพิเศษเพื่อสนับสนุน SMEs คนตัวเล็กสามารถเข้าถึงแหล่งเงินทุนได้
ทั้งนี้ ได้มอบนโยบายให้ ธพว. เร่งดําเนินการพิจารณาและอนุมัติสินเชื่อดังกล่าวให้ถึงผู้ประกอบการรายย่อยอย่างรวดเร็วและทั่วถึง คาดจากโครงการนี้จะช่วยเหลือผู้ประกอบการได้มากกว่า 10,000 ราย  และก่อให้เกิดเงินหมุนเวียนในระบบเศรษฐกิจไทยมากกว่า 40,000 ล้านบาท
รัฐบาลไทย-ข่าวทำเนียบรัฐบาล-ทส.จัดพิธีมอบรางวัลการประกวดป่าชุมชน ประจำปี 2562
วันพฤหัสบดีที่ 24 ตุลาคม 2562
ทส.จัดพิธีมอบรางวัลการประกวดป่าชุมชน ประจําปี 2562
กระทรวงทรัพยากรธรรมชาติและสิ่งแวดล้อม โดยกรมป่าไม้ ร่วมกับบริษัท ราช กรุ๊ป จํากัด (มหาชน) จัดพิธีมอบรางวัลการประกวดป่าชุมชน ประจําปี 2562 รางวัลถ้วยพระราชทานสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ในโครงการ คนรักษ์ป่า ป่าร
ทส.จัดพิธีมอบรางวัลการประกวดป่าชุมชน ประจําปี 2562
วันนี้ (24 ตุลาคม 2562) กระทรวงทรัพยากรธรรมชาติและสิ่งแวดล้อม โดยกรมป่าไม้ ร่วมกับบริษัท ราช กรุ๊ป จํากัด (มหาชน) จัดพิธีมอบรางวัลการประกวดป่าชุมชน ประจําปี 2562 รางวัลถ้วยพระราชทานสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ในโครงการ คนรักษ์ป่า ป่ารักชุมชน ซึ่งเป็นโครงการต้นแบบความร่วมมือภาครัฐและเอกชน ที่มุ่งส่งเสริมการสร้างจิตสํานึกด้วยแนวคิดการปลูกป่าในใจคนและขับเคลื่อนงานด้านการอนุรักษ์ทรัพยากรป่าไม้ในรูปแบบของป่าชุมชน โดยประชาชนเป็นผู้ดูแลรักษาและบริหารจัดการป่าไม้ในท้องถิ่นตนเองด้วยกระบวนการมีส่วนร่วม บ้าน-วัด-โรงเรียน และใช้ประโยชน์จากป่าด้วยวิถีแบบพอเพียงเพื่อลดรายจ่าย เพิ่มรายได้ของชุมชน โดยมีนายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.) เป็นประธานในพิธีมอบรางวัล และมีนายธเนศพล ธนบุณยวัฒน์ เลขานุการรัฐมนตรีว่าการกระทรวงทรัพยากรธรรมชาติและสิ่งแวดล้อม นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม พร้อมคณะผู้บริหาร เข้าร่วม ณ โรงแรมมิราเคิล แกรนด์ คอนเวนชั่น กรุงเทพมหานคร
รมว.ทส. กล่าวว่า ขอแสดงความยินดีและชื่นชมกับความสําเร็จของป่าชุมชนที่ได้รับรางวัลในวันนี้ ที่แสดงให้เห็นแล้วว่า ป่าและชุมชนสามารถอยู่ร่วมกันได้ เราสามารถหาประโยชน์จากป่า ควบคู่ไปกับการรักษาไว้ซึ่งความอุดมสมบูรณ์ของป่า การทํางานเชิงอนุรักษ์ และการดูแลรักษาทรัพยากรป่าไม้ จําเป็นอย่างยิ่งที่ภาครัฐจะต้องได้รับความร่วมมือจากทุกภาคส่วน โดยเฉพาะประชาชนทุกคน ซึ่งป่าชุมชนที่ได้รับรางวัล ถือเป็นแบบอย่างของการเรียนรู้การจัดการป่าชุมชนอย่างยั่งยืน ชุมชนตระหนักถึงความสําคัญ และมองเห็นประโยชน์จากการดูแลรักษาป่า จุดประกายความคิดให้กับชุมชนอื่นๆ เพื่อขยายเครือข่ายป่าชุมชนให้กว้างขวางและแข็งแกร่งต่อไป
การประกวดป่าชุมชนระดับประเทศ ประจําปี พศ. 2562 นี้ มีป่าชุมชนได้รับรางวัลในโครงการคนรักษ์ป่า ป่ารักชุมชน จํานวน 147 แห่งทั่วประเทศ โดยป่าชุมชนบ้านปี้ จังหวัดพะเยา คว้ารางวัลป่าชุมชนชนะเลิศระดับประเทศ และป่าชุมชนบ้านแม่ขมิง จังหวัดแพร่ ได้รับรางวัลชนะเลิศป่าชุมชนดีเด่น ด้าน "ป่าชุมชน : สืบสาน รักษา ต่อยอด สร้างสุขปวงประชา" ซึ่งเป็นแนวทางที่ช่วยผลักดันให้ภารกิจการเพิ่มพื้นที่ป่ามีความก้าวหน้าเป็นลําดับ และยังเป็นเกราะป้องกันการบุกรุกทําลายป่าไม้ที่มีประสิทธิภาพและประสิทธิผลอย่างดียิ่ง
รัฐบาลไทย-“พาณิชย์” เผยล่าสุดจับร้านขายยาจำหน่ายเจลล้างมือแอลกอฮอล์ ไม่ปิดป้ายแสดงราคา           และหน้ากากอนามัยแพงเกินจริง เพิ่มอีก 3 ราย ยอดรวมทั่วประเทศ 309 ราย
วันจันทร์ที่ 13 เมษายน 2563
“พาณิชย์” เผยล่าสุดจับร้านขายยาจําหน่ายเจลล้างมือแอลกอฮอล์ ไม่ปิดป้ายแสดงราคา           และหน้ากากอนามัยแพงเกินจริง เพิ่มอีก 3 ราย ยอดรวมทั่วประเทศ 309 ราย
นายสุพพัต  อ่องแสงคุณ โฆษกกระทรวงพาณิชย์และศูนย์ปฏิบัติการด้านการควบคุมสินค้า (ศปส) ฝ่ายสร้างการรับรู้และประชาสัมพันธ์ เปิดเผยถึงผลการปฏิบัติการกรณีสินค้าอุปโภคบริโภคและเวชภัณฑ์ของกระทรวงพาณิชย์ว่า ณ วันที่ 12 เม.ย. 2563
ที่ผ่านมากระทรวงพาณิชย์ ได้ร่วมกับหน่วยงานที่เกี่ยวข้อง ดําเนินการจับกุมผู้กระทําความผิดตาม พ.ร.บ. ว่าด้วยราคาสินค้าและบริการ พ.ศ. 2542 โดยสามารถจับกุมผู้กระทําความผิดกรณีหน้ากากอนามัย เจลล้างมือ และแอลกอฮอล์ ในกรุงเทพฯ เพิ่ม 3 ราย พบร้านขายยา จําหน่ายเจลล้างมือแอลกอฮอล์ ขนาด 450 มล. และขนาด 300 มล. โดยไม่มีการปิดป้ายแสดงราคาขาย จํานวน 2 ราย แจ้งข้อหากระทําความผิดไม่ปิดป้ายแสดงราคาขาย ตามมาตรา 28 ส่วนอีก 1 ราย พบจําหน่ายหน้ากากอนามัยบรรจุซองใส จํานวน 2 ชิ้น จําหน่ายในราคาซองละ 40 บาท (เฉลี่ยชิ้นละ 20 บาท) กระทําความผิดข้อหาจําหน่ายหน้ากากอนามัยสูงเกินราคาควบคุมและแพงเกินสมควร ตามมาตรา 25 (1) และมาตรา 29
ส่วนในต่างจังหวัดไม่มีการจับกุมผู้กระทําความผิดเพิ่ม โดยสถิติการจับกุมผู้กระทําความผิดกรณีหน้ากากอนามัย เจลล้างมือ และแอลกอฮอล์ มียอดรวมเพิ่มขึ้นเป็น 309 ราย แยกเป็นกรุงเทพฯ 154 ราย และต่างจังหวัด 155 ราย สําหรับสถานการณ์ไข่ไก่โดยรวมความต้องการซื้อไข่ไก่ของประชาชนมีปริมาณลดลงจนเริ่มเข้า สู่ภาวะปกติ จึงไม่พบการกระทําความผิดเพิ่ม
ทั้งนี้ โทษที่ผู้กระทําความผิดตามพ.ร.บ.ว่าด้วยราคาสินค้าและบริการ พ.ศ.2542 ข้อหาขายเกินราคาควบคุม มาตรา 25 (1) มีโทษจําคุกไม่เกิน 5 ปี ปรับไม่เกิน 1 แสนบาท หรือทั้งจําทั้งปรับ ข้อหาไม่แจ้งต้นทุนราคาซื้อ ราคาจําหน่าย ปริมาณการผลิต ปริมาณคงเหลือ ตามมาตรา 25 (5) มีโทษจําคุกไม่เกิน 1 ปี หรือ ปรับไม่เกิน 20,000 บาท หรือทั้งจําทั้งปรับ และปรับไม่เกินวันละ 2,000 บาท ตลอดเวลาที่ฝ่าฝืนหรือจนกว่าจะแจ้ง มาตรา 26 ข้อหาเป็นผู้ผลิตไม่แจ้งชื่อ ราคาซื้อ ราคาจําหน่าย มาตรา 28 ข้อหาไม่ปิดป้าย แสดงราคาขาย มีอัตราโทษปรับไม่เกิน 1 หมื่นบาท และมาตรา 29 ข้อหาขายแพงเกินสมควรมีอัตราโทษจําคุกไม่เกิน 7 ปี ปรับไม่เกิน 1.4 แสนบาท หรือทั้งจําทั้งปรับ
นายสุพพัตกล่าวเพิ่มเติมว่า กระทรวงพาณิชย์จะเฝ้าติดตามตรวจสอบ จับกุมและบังคับใช้กฎหมายอย่างเข้มงวดและจริงจัง ย้ําพบการกระทําความผิดจับทันที จับทุกวันไม่มีเว้นวันหยุด เตือนประชาชนอย่ากักตุนสินค้า หรือค้ากําไรเกินควร ไม่ว่าจะเป็นสินค้าหน้ากากอนามัย เจลล้างมือและแอลกอฮอล์ รวมถึงสินค้าอื่น ๆ ที่มีความจําเป็นในสถานการณ์การแพร่ระบาดของเชื้อไวรัสโควิด - 19 หากพบมีการที่กระทําความผิดตาม พ.ร.บ. ว่าด้วยราคาสินค้าและบริการก็จะถูกดําเนินคดีทันที “ผู้บริโภคพบเห็นการกักตุนหรือค้ากําไรเกินควร สามารถร้องเรียนได้ทันทีที่สายด่วนกรมการค้าภายใน 1569 และ ในต่างจังหวัดร้องเรียนได้ที่สํานักงานพาณิชย์จังหวัด หรือศูนย์ดํารงธรรมจังหวัด” นายสุพพัตกล่าว